Egidijus Kūris

Egidijus Kūris (g. 1961 m. spalio 26 d. Vilniuje) – Lietuvos teisininkas, teisėtyrininkas konstitucionalistas, Europos Žmogaus Teisių Teismo (EŽTT) teisėjas, buvęs Konstitucinio Teismo (LR KT) teisėjas ir pirmininkas (2002–2008 m.), Vilniaus universiteto (VU) profesorius.

 Biografija 
Baigdamas mokyklą, susidomėjo fizika, įstojo jos studijuoti, tačiau po metų perėjo į teisę.
1984 m. su pagyrimu baigė VU Teisės fakultetą, dirbo asistentu, dėstė teisės sociologiją (iki 1994 m.). 1988 m. lapkričio 25 d. Maskvos M. V. Lomonosovo valstybiniame universitete (Rusijos TFSR) apgynė kandidatinę disertaciją rusų kalba Демократизация правотворческого процесса как фактор совершенствования социалистического самоуправления советского народа (liet. „Teisėkūros proceso demokratizavimas kaip tarybinės liaudies socialistinės savivaldos tobulinimo faktorius“), teisės mokslų kandidatas.Курис, Эгидиюс Пранович – Демократизация правотворческого процесса как фактор совершенствования социалистического самоуправления советского народа (Search.rsl.ru) Mokslinis vadovas Michailas Marčenko. Oponentai Jurijus Tichomirovas ir Ivanas Rožko.«Демократизация правотворческого процесса как фактор совершенствования социалистического самоуправления советского народа» (Disser.law.edu.ru)

1984-1985 m. ir 1988-1991 m. dirbo VU Teisės fakultete. 1985–1988 m. – aspirantas, 1991–1992 m. – VU Teisės fakulteto vyr. dėstytojas. Lietuvos Konstitucinio Teismo teisėjo padėjėjas (1993–1997). Vienas iš VU TSPMI steigėjų ir pirmasis šio Instituto vadovas. 1992–1999 m. VU TSPMI direktorius, profesorius; dėstė bei tyrė viešąją (konstitucinę bei administracinę) teisę. Buvo VU Teisės fakulteto Teisės teorijos ir istorijos katedros, Viešosios teisės katedros vedėjas.
Nuo 1999 m. Lietuvos Konstitucinio Teismo teisėjas, teismo pirmininkas (nuo 2002 m. iki 2008 m. kovo 21 d.).

2008 m. balandžio 28 d. pateikė mokslo darbų apžvalgą „Konstitucinė teisė kaip jurisprudencinė teisė: konstitucinė justicija ir teisės paradigmos transformacija Lietuvoje“ viešam nagrinėjimui atvirame Vilniaus universiteto Teisės ir Ekonomikos fakultetų Tarybų posėdyje (habilitacijos komisijos pirmininkas – prof. habil. dr. Vytautas Nekrošius). 2008 m. LRT laidos „Redakcija“ kūrybinės grupės narysBuvęs KT pirmininkas Kūris taps LRT žvaigžde.

Nuo 2013 m. lapkričio 1 d. EŽTT teisėjas.

2008 m. žiniasklaidoje buvo minimas tarp kandidatų į Lietuvos prezidentus.Tarp kandidatų į Lietuvos prezidentus – devynios pavardės

 Šeima 
Egidijaus Kūrio tėvas – Pranas Kūris (g. 1938 m.) – Lietuvos teisininkas, teisėtyrininkas tarptautininkas, VU profesorius, habilituotas daktaras, akademikas, Lietuvos TSR ir LR teisingumo ministras, Aukščiausiojo Teismo pirmininkas, EŽTT (1994–2004 m.) ir ESTT teisėjas (2004–2010 m.), sovietinis politikasTiltas į neteisybę  (Lietuvos žinios), Lietuvos TSR ministras, TSKP ir Lietuvos komunistų partijos (LKP) veikėjas. Motina Vanda Kūrienė  – advokatė ( 1937- 2020)

Egidijus Kūris vedęs. Turi 3 vaikusPretendentai į kandidatus į Lietuvos Respublikos Konstitucinio Teismo teisėjus. Žmona Audronė Kūrienė (g. 1966 m.)Valdininkų elitą puošia milijonieriai(alfa.lt, 2007-10-16 06:15), ekonomistė. Sūnus Aleksandras Kūris (g. 1995 m.) teisininkas.

Vaikai iš pirmos santuokos taip pat  ,Buvusiai E. Kūrio žmonai alimentų teko reikalauti teisme  (L.T. ir lrytas.lt inf., 2006-11-04 10:27) teisininkai: dukra i Ieva Kūrytė-Mockeliūnė (g. 1983 m.), advokatė Ieva Kūrytė („Infolex“ inf.); sūnus Kasparas Kūris (g. 1988 m.), advokato padėjėjas.

 Apdovanojimai 
 Lietuvos didžiojo kunigaikščio Gedimino ordino Komandoro didysis kryžius (2003 m.)
 Belgijos Leopoldo II ordino didysis kryžius (Le grand croix de l’ordre de Leopold II, 2006 m.)
 Vidurinysis Kryžius už nuopelnus Vengrijos Respublikai su žvaigžde (A Magyar Köztársasági Érdemrend Középkeresztje a Csillagal, 2006 m.)
 Ordino už nuopelnus Vokietijai Didysis kryžius (Das grosse Verdienstkreuz des Verdienstorden der Bundesrepublik Deutschland)Vokietijos KT ryšių su visuomenei skyriaus pranešimas spaudai, 2006 m.
 Valstybės ordino už nuopelnus Rumunijai Didysis Kryžius (Ordinul Naţional “Serviciul Credencios” în gradul de Mare Cruce, 2007 m.)
 Ordino už nuopelnus Lenkijos Respublikai Komandoro Kryžius (Krzyż Komandorski Orderu Zasługi Rzeczypospolitej Polskej, 2008 m.)

 Publikacijos 
 Judges as Guardians of the Constitution: „Strict“ or „Liberal“ Interpretation, in E. Smith (ed.). Old and New Constitutions: The Constitution as Instrument of Change. Stockholm: SNS Förlag, 2003.
 The Constitutional Court of Lithuania and the Death Penalty, in Revue de justice constitutionelle est – européene, 2003, numéro spécial.
 Constitutional Justice in Lithuania. Vilnius: The Constitutional Court of the Republic of Lithuania, 2003.
 Konstitucijos aiškinimas, konstitucinės teisės šaltiniai ir besikeičianti konstitucinės teisės paradigma. Teisės problemos, 2003, Nr. 3.
 Limits of the Realization of the Human Rights in the Jurisprudence of the Constitutional Court of the *Republic of Lithuania, in G. Harutyunyan (ed.). Constitutional Justice in the New Millennium. Yerevan, 2003.

 Šaltiniai 

Kategorija:Tarptautiniai teisėjai iš Lietuvos
Kategorija:Europos Žmogaus Teisių Teismo teisėjai
Kategorija:LR Konstitucinio Teismo teisėjai
Kategorija:Lietuvos konstitucionalistai
Kategorija:Lietuvos teismų pirmininkai
Kategorija:Vilniaus universiteto dėstytojai
Kategorija:VU Tarptautinių santykių ir politikos mokslų instituto direktoriai